CELEX: 32021D0047
Language: da
Date: 2021-01-21 00:00:00
Title: Rådets afgørelse (EU) 2021/47 af 21. januar 2021 om udnævnelse af efterfølgeren for et medlem af det udvalg, der er omhandlet i artikel 255 i traktaten om Den Europæiske Unions funktionsmåde

22.1.2021   
               
               
                  DA
               
               
                  Den Europæiske Unions Tidende
               
               
                  L 21/1
               
            
         RÅDETS AFGØRELSE (EU) 2021/47
         af 21. januar 2021
         om udnævnelse af efterfølgeren for et medlem af det udvalg, der er omhandlet i artikel 255 i traktaten om Den Europæiske Unions funktionsmåde
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 255, stk. 2,
         under henvisning til initiativet fra Domstolens præsident af 2. december 2020, og
         ud fra følgende betragtninger:
         
                     (1)
                  
                  
                     I henhold til artikel 255, stk. 1, i traktaten om Den Europæiske Unions funktionsmåde er der nedsat et udvalg, der skal afgive udtalelse om kandidaternes kvalifikationer til at udøve embederne som dommer og generaladvokat ved Domstolen og Retten, inden medlemsstaternes regeringer foretager udnævnelser (»udvalget«).
                  
               
                     (2)
                  
                  
                     Udvalget skal bestå af syv personer, der er valgt blandt tidligere medlemmer af Domstolen og Retten, medlemmer af de højeste nationale retter og jurister, hvis faglige kvalifikationer er almindeligt anerkendt, heraf én foreslået af Europa-Parlamentet.
                  
               
                     (3)
                  
                  
                     Ved afgørelse (EU, Euratom) 2017/2262 (1) og (EU) 2020/539 (2) udpegede Rådet de syv medlemmer af udvalget for en periode, der ophører den 28. februar 2022.
                  
               
                     (4)
                  
                  
                     Ved skrivelse af 11. februar 2020 meddelte Simon BUSUTTIL, medlem af udvalget efter forslag fra Europa-Parlamentet, Rådet, at han trådte tilbage fra sit hverv.
                  
               
                     (5)
                  
                  
                     Den 26. november 2020 meddelte formanden for Europa-Parlamentet præsidenten for Domstolen, at Europa-Parlamentet ønskede at udnævne Julia LAFFRANQUE til medlem af udvalget.
                  
               
                     (6)
                  
                  
                     Ved skrivelse af 2. december 2020 foreslog præsidenten for Domstolen, at Julia LAFFRANQUE udnævnes som medlem af udvalget som efterfølger for Simon BUSUTTIL for den resterende del af dennes mandatperiode i overensstemmelse med punkt 3 i forretningsordenen for udvalget, som er gengivet i bilaget til Rådets afgørelse 2010/124/EU (3) —
                  
               VEDTAGET DENNE AFGØRELSE:
         
            Artikel 1
            Julia LAFFRANQUE udnævnes til medlem af det udvalg, der er omhandlet i artikel 255 i traktaten om Den Europæiske Unions Funktionsmåde, for en periode, der ophører den 28. februar 2022.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 21. januar 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse (EU, Euratom) 2017/2262 af 4. december 2017 om udpegelse af medlemmerne af det udvalg, der er omhandlet i artikel 255 i traktaten om Den Europæiske Unions funktionsmåde (EUT L 324 af 8.12.2017, s. 50).
         
            (2)  Rådets afgørelse (EU) 2020/539 af 15. april 2020 om udpegelse af en efterfølger for formanden for det udvalg, der er omhandlet i artikel 255 i traktaten om Den Europæiske Unions funktionsmåde (EUT L 122 af 20.4.2020, s. 1).
         
            (3)  Rådets afgørelse 2010/124/EU af 25. februar 2010 om forretningsordenen for det udvalg, der er foreskrevet i artikel 255 i traktaten om Den Europæiske Unions funktionsmåde (EUT L 50 af 27.2.2010, s. 18).